# Социално и икономическо значение на водоползването

Целта на анализа е да отговори на следните въпроси:

* Кои са секторите, за които водоползването има ключово значение в Западнобеломорския район и трите му речни басейна
* Какви са тенденциите в развитието на анализираните показатели в периода 2008-2013 спрямо 2003-2007 г. и какви са причините, обусловили това развитие

### Методологически бележки

Приложената методология за изготвянето на анализа е аналогична на използваната при проект „Актуализацията на икономическия анализ на водоползването“, изпълнен през 2009-2010 г. В случай, че са използвани допълнителни или различни методологически подходи, същите са описани подробно.

Анализът на социалното и икономическото значение на водоползването е изготвен на база на:

* официална статистическа информация от НСИ за използвана вода по категории водоснабдяване и основни икономически дейности за периодите 2003-2007 г. и 2008-2013 г. по РБУВ и РБ.
* официална статистическа информация от НСИ за количествата заустени отпадъчни води във водни обекти по икономически дейности, по РБУВ и РБ за периодите 2003-2007 г. и 2008-2013 г.
* официална статистическа информация от НСИ за броя на заетите лица по икономически дейности на национално ниво за периода 1995-2013 г.[[1]](#footnote-1)
* официална статистическа информация от НСИ за наети по трудово и служебно правоотношение по икономически дейности, статистически райони и области за периода 2008-2012 г.
* официална статистическа информация от НСИ за БДС по икономически сектори и райони за басейново управление на водите за периода 2003-2012 г.
* официална статистическа информация от НСИ за населението по области, общини и населени места към 31.12.2013 г.

За целите на анализа към официалните данни с източник НСИ е набавена и следната допълнителна информация:

* информация за 2010, 2011, 2012 и 2013 г. за броя на персонала, занимаващ се с водоснабдяване и съответно с отвеждане и пречистване на отпадъчни води ВиК операторите в страната с източник справките с достигнати годишни целеви нива на показателите за качество на ВиК услугите, попълвани от ВиК операторите и публикувани на официалната страницата на ДКЕВР. Информация за броя на персонала по видове услуги е налична и за 2007 г. с източник бизнес плановете на ВиК операторите за 2009-2013 г.
* информация за 2010, 2011, 2012 и 2013 г. за приходите от дейността на ВиК дружествата с източник справките с достигнати годишни целеви нива на показателите за качество на ВиК услугите, попълвани от ВиК операторите и публикувани на официалната страницата на ДКЕВР. Информация за приходите на ВиК дружествата за водоснабдяване и съответно отвеждане и пречистване на отпадъчни води е налична за 2007 г. с източник бизнес плановете на ВиК операторите за 2009-2013 г.

Социално-икономическото значение на водовземането и на заустването на отпадъчни води е оценено както по сектори (индустрия, селско стопанство и услуги), така и за ВиК дружествата, като е използван следният подход:

*Индустрия, селско стопанство, услуги*

* Оценката на социалното и икономическото значение на водовземането за сектор индустрия е направена в три разреза: с отчитане количествата вода за охлаждане, без тях, както и без водата за охлаждащи процеси в енергетиката. Причината е фактът, че количествата вода за охлаждане са изключително големи, което силно деформира изчисленията на показателите *м3 използвана вода/1000 лв. БДС* и *брой персонал/хил. м3 използвана вода* за сектор индустрия в сравнение с изчисленията на същите показатели за останалите разгледани сектори.
* Използвана e информация за БДС – общо и по сектори на ниво райони за басейново управление на водите, предоставена от НСИ. Стойностите за всеки район са разпределени по речни басейни на базата на коефициенти, специално разработени за целта в рамките на Проект "Актуализация на икономическия анализ на използването на водите съгласно чл.5 на РДВ 2000/60 ЕС“.
* Публикуваната официална информация на интернет страницата на НСИ за броя на заетите лица по икономически дейности е само на национално ниво. За целите на анализа информацията е преизчислена по райони за басейново управление на водите и речни басейни по следния начин:
  + Данните за заети лица по икономически дейности на национално ниво са разпределени по области на база на официалната статистическа информация за наети по трудово и служебно правоотношение по икономически дейности, статистически райони и области за периода 2008-2012 г.

Изключение правят икономическите дейности *Добивна промишленост* и *Производство и разпределение на електрическа и топлинна енергия и на газообразни горива,* при които данните за наети по трудово и служебно правоотношение за някои области (напр. Видин, Враца, Монтана, Разград, Силистра и др.) са конфиденциални. В тези случаи първо се изчислява броят на наетите по трудово и служебно правоотношение за областите с конфиденциални данни на база броя на населението към 31.12.2013 г. След това на база на получените резултати, официалните статистически данни за заети лица на национално ниво за тези две икономически дейности се разпределят по области.

* + Така изчислените данни по области за брой на заети лица по икономически дейности се разпределят по РБУВ и РБ на база броя на населението в съответните РБУВ и РБ към 31.12.2013 г.
  + Икономическите дейности са групирани по следния начин по секторите индустрия, селско стопанство и услуги:

*Индустрия*

* Добивна промишленост; преработваща промишленост; производство и разпределение на електрическа и топлинна енергия и на газообразни горива; доставяне на води; канализационни услуги, управление на отпадъци и възстановяване
* Строителство

*Селско стопанство*

* Селско, горско и рибно стопанство

*Услуги*

* Търговия, ремонт на автомобили и мотоциклети
* Транспорт, складиране и пощи
* Хотелиерство и ресторантьорство
* Създаване и разпространение на информация и творчески продукти; далекосъобщения
* Финансови и застрахователни дейности
* Операции с недвижими имоти
* Професионални дейности и научни изследвания
* Административни и спомагателни дейности
* Държавно управление
* Образование
* Хуманно здравеопазване и социална работа
* Култура, спорт и развлечения
* Други дейности; дейности на домакинства като работодатели; недиференцирани дейности на домакинства по производство на стоки и услуги за собствено потребление; дейности на екстериториални организации и служби

*ВиК дружества*

* В анализа на ВиК дружествата са включени ВиК операторите, за чиито обособени територии са разработени Регионални генерални планове (с изключение на ВиК ЕООД Белово, тъй като за същото не е налична необходимата за целите на изследването информация). В допълнение в рамките на анализа е включено ВиК „Софийска вода“ АД, което попада в групата на операторите, изготвящи Бизнес планове за 5-годишни периоди съгласно чл. 10. от Закона за регулиране на водоснабдителните и канализационните услуги (ЗРВКУ). Изследването е фокусирано върху ВиК дружествата, обслужващи територия, попадаща в рамките на Западнобеломорския район и съответните му речни басейни.
* В рамките на анализа в съпоставителен вид са изследвани нивата на показателите за района за басейново управление на водите спрямо стойността на съответните показатели на национално ниво. Разгледани са и взаимовръзките между Западнобеломорския район и отделните му речни басейни.
* В справките с достигнати годишни целеви нива на показателите за качество на ВиК услугите, попълвани от ВиК операторите и публикувани на официалната страницата на ДКЕВР, дружествата предоставят информация относно обобщения размер на приходите от дейността си на годишна база. За определяне на съответния дял на приходите от водоснабдяване и на приходите от отвеждане и пречистване на отпадъчни води е използвано съотношението на приходите от тези дейности, получено на база отчетна информация от бизнес плановете на ВиК операторите за периода 2009 -2013 г.
* В случай, че в справките с достигнатите годишни целеви нива на показателите за качество на ВиК услугите липсва отчетна информация за някои от изследваните показатели (брой персонал и приходи от дейността), а е налична единствено разчетна такава, се прави допускането, че отчетният размер на показателя е равен на прогнозирания такъв.
* При липса както на отчетни, така и на разчетни данни за дадена година за определен показател, се прави допускането, че размерът на показателя (брой персонал и приходи от дейността) е равен на този през следващата година, за която са налични отчетни данни.
* Разпределението на персонала на ВиК операторите, както и на приходите им от водоснабдяване и от отвеждане и пречистване на отпадъчни води по РБУВ и речни басейни е направено на база броя на населението в съответните РБУВ и речни басейни към 31.12.2013 г.
* Обхватът на наличната информация позволява анализът на социалното и икономическото значение на водоползването от ВиК дружествата да обхване следните години - 2007, 2010, 2011, 2012 и 2013 г.

За целите на анализа на социалното и икономическото значение на водоползването (в т.ч. водовземане и заустване на отпадъчни води) са разгледани следните показатели:

***Социално и икономическо значение на водовземането***

Оценката е фокусирана върху значението на водоползването за секторите индустрия, селско стопанство и услуги съгласно класификацията на НСИ. В допълнение е изготвена и оценка за ВиК дружествата поради важността на водоползването за тяхната дейност.

*Индустрия, селско стопанство, услуги*

Оценката на социалното и икономическо значение на водовземането по наблюдаваните сектори е извършена на база на следните показатели:

* м3 използвана вода/1000 лв. БДС, произведена в индустрията (количеството използвана вода в индустрията, с което е изчислен показателят, не включва водата за охлаждащите процеси в енергетиката)
* м3 използвана вода/1000 лв. БДС, произведена в селското стопанство
* м3 използвана вода/1000 лв. БДС, произведена в услугите
* брой персонал/ хил. м3 използвана вода в индустрията
* брой персонал/ хил. м3 използвана вода в селското стопанство
* брой персонал/ хил. м3 използвана вода в услугите.

Показателите, при чието изчисляване е необходима информация за БДС, са изчислени по райони за басейново управление на водите и по речни басейни за периода 2003-2012 г. За всички останали показатели периодът е 2003-2013 г.

*ВиК дружества*

Оценката е извършена на база на следните показатели:

* водоснабдителен персонал/единица обем инкасирана вода (млн. м3)
* м3 доставена (фактурирана) вода/1000 лв. приходи на ВиК дружествата от водоснабдяване

Показателите са изчислени за 2007, 2010, 2011, 2012 и 2013 г. по РБУВ и РБ.

***Социално и икономическо значение на заустването***

Социално-икономическото значение на заустването е оценено за секторите индустрия, селско стопанство и услуги. Оценката е направена и за ВиК дружествата поради важността на отвеждането и пречистването на отпадъчните води за тяхната дейност.

*Индустрия, селско стопанство и услуги*

Оценката е извършена въз основа на следните показатели:

* м3 заустена вода/1000 лв. БДС, произведена в индустрията (количеството заустена вода в индустрията, с което е изчислен показателя, не включва водата за охлаждащите процеси в енергетиката);
* м3 заустена вода/1000 лв. БДС, произведена в селското стопанство;
* м3 заустена вода/1000 лв. БДС, произведена в услугите;

Показателите са изчислени по райони за басейново управление на водите и по речни басейни за периода 2003-2012 г.

*ВиК дружества*

Оценката е извършена въз основа на следните показатели:

* м3 събрана в обществената канализация и пречистена отпадъчна вода/1000 лв. приходи на ВиК дружествата от канализация и пречистване;
* персонал в канализацията и пречистването на отп.води/единица обем отведена и пречистена отпадъчна вода (млн. м3).

Показателите са изчислени за 2007, 2010, 2011, 2012 и 2013 г. по РБУВ и РБ.

### Западнобеломорски район за басейново управление на водите

### Социално и икономическо значение на водовземането

*Индустрия, селско стопанство и услуги*

Таблица 6-1. Използвана вода м3/1000 лв. БДС, произведена в индустрията (с охлаждане)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **Изменение 2007/2003** | **Изменение 2012/2008** | **Средногодишно 2003-2007 г.** | **Средногодишно 2008-2012 г.** | **Процент на изменение** |
|  | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **%** | **%** | **м3/1000 лв.** | **м3/1000 лв.** | **%** |
| **Общо за страната** | **612** | **530** | **437** | **362** | **265** | **258** | **231** | **234** | **226** | **188** | **-56.8%** | **-27.1%** | **412** | **226** | **-45.2%** |
| **Западнобеломорски район** | **60** | **49** | **36** | **31** | **28** | **22** | **27** | **28** | **26** | **31** | **-53.5%** | **38.4%** | **38** | **26** | **-31.1%** |
| Места | 4 | 5 | 4 | 3 | 2 | 2 | 2 | 2 | 1 | 2 | -42.7% | 8.7% | 4 | 2 | -54.3% |
| Струма | 74 | 60 | 44 | 39 | 34 | 28 | 33 | 34 | 32 | 38 | -53.7% | 39.0% | 47 | 33 | -30.7% |
| Доспат | 4 | 1 | 4 | 4 | 3 | 2 | 1 | 1 | 1 | 1 | -15.8% | -66.3% | 3 | 1 | -63.6% |

Таблица 6-2. Използвана вода м3/1000 лв. БДС, произведена в индустрията (без охлаждане)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **Изменение 2007/2003** | **Изменение 2012/2008** | **Средногодишно 2003-2007 г.** | **Средногодишно 2008-2012 г.** | **Процент на изменение** |
|  | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **%** | **%** | **м3/1000 лв.** | **м3/1000 лв.** | **%** |
| **Общо за страната** | **73** | **56** | **46** | **34** | **38** | **34** | **31** | **32** | **31** | **26** | **-48.9%** | **-24.0%** | **47** | **31** | **-34.4%** |
| **Западнобеломорски район** | **27** | **20** | **15** | **15** | **14** | **14** | **19** | **20** | **15** | **17** | **-50.2%** | **24.1%** | **17** | **17** | **-3.4%** |
| Места | 4 | 5 | 3 | 3 | 2 | 2 | 2 | 1 | 1 | 2 | -47.3% | 19.5% | 3 | 2 | -53.4% |
| Струма | 33 | 24 | 18 | 18 | 17 | 17 | 23 | 24 | 19 | 21 | -50.3% | 24.4% | 21 | 20 | -1.3% |
| Доспат | 4 | 1 | 4 | 4 | 3 | 2 | 1 | 1 | 1 | 1 | -15.8% | -66.3% | 3 | 1 | -63.6% |

Таблица 6-3. Използвана вода м3/1000 лв. БДС, произведена в индустрията (без охлаждане в енергетиката)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **Изменение 2007/2003** | **Изменение 2012/2008** | **Средногодишно 2003-2007 г.** | **Средногодишно 2008-2012 г.** | **Процент на изменение** |
|  | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **%** | **%** | **м3/1000 лв.** | **м3/1000 лв.** | **%** |
| **Общо за страната** | **91** | **77** | **62** | **48** | **49** | **44** | **37** | **38** | **35** | **31** | **-46.2%** | **-29.9%** | **62** | **37** | **-40.9%** |
| **Западнобеломорски район** | **34** | **29** | **18** | **18** | **17** | **17** | **23** | **23** | **18** | **26** | **-50.0%** | **54.5%** | **22** | **21** | **-3.8%** |
| Места | 4 | 5 | 3 | 3 | 2 | 2 | 2 | 2 | 1 | 2 | -46.2% | 15.4% | 3 | 2 | -53.1% |
| Струма | 41 | 36 | 21 | 22 | 21 | 21 | 28 | 28 | 22 | 32 | -50.1% | 55.4% | 27 | 26 | -2.2% |
| Доспат | 4 | 1 | 4 | 4 | 3 | 2 | 1 | 1 | 1 | 1 | -15.8% | -66.3% | 3 | 1 | -63.6% |

Таблица 6-4. Използвана вода м3/1000 лв. БДС, произведена в селското стопанство

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **Изменение 2007/2003** | **Изменение 2012/2008** | **Средногодишно 2003-2007 г.** | **Средногодишно 2008-2012 г.** | **Процент на изменение** |
|  | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **%** | **%** | **м3/1000 лв.** | **м3/1000 лв.** | **%** |
| **Общо за страната** | **53** | **47** | **44** | **53** | **85** | **73** | **115** | **104** | **99** | **81** | **60.8%** | **11.2%** | **56** | **93** | **66.2%** |
| **Западнобеломорски район** | **15** | **14** | **15** | **16** | **21** | **21** | **44** | **24** | **20** | **23** | **42.9%** | **12.0%** | **16** | **26** | **57.4%** |
| Места | 26 | 24 | 21 | 5 | 15 | 16 | 28 | 39 | 4 | 9 | -43.0% | -44.2% | 18 | 18 | 0.0% |
| Струма | 12 | 12 | 14 | 22 | 25 | 24 | 53 | 21 | 28 | 30 | 115.1% | 25.8% | 17 | 30 | 81.0% |
| Доспат | 0 | 0 | 0 | 0 | 0 | 0 | 0 | 0 | 0 | 0 | 0.0% | 0.0% | 0 | 0 | 0.0% |

Таблица 6-5. Използвана вода м3/1000 лв. БДС, произведена в услугите

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **Изменение 2007/2003** | **Изменение 2012/2008** | **Средногодишно 2003-2007 г.** | **Средногодишно 2008-2012 г.** | **Процент на изменение** |
|  | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **%** | **%** | **м3/1000 лв.** | **м3/1000 лв.** | **%** |
| **Общо за страната** | **3.9** | **3.5** | **3.1** | **2.8** | **2.4** | **2.1** | **1.8** | **1.7** | **1.6** | **1.5** | **-39.2%** | **-26.6%** | **3.1** | **1.7** | **-43.1%** |
| **Западнобеломорски район** | **6.7** | **5.2** | **6.2** | **6.5** | **6.0** | **5.3** | **4.8** | **6.5** | **5.1** | **4.5** | **-9.5%** | **-14.3%** | **6.1** | **5.2** | **-14.4%** |
| Места | 8.6 | 5.5 | 6.2 | 8.0 | 8.4 | 7.6 | 6.3 | 6.6 | 9.2 | 8.9 | -1.5% | 17.4% | 7.3 | 7.7 | 5.5% |
| Струма | 6.3 | 5.2 | 6.2 | 6.3 | 5.6 | 4.8 | 4.5 | 6.6 | 4.2 | 3.6 | -12.0% | -25.4% | 5.9 | 4.7 | -19.9% |
| Доспат | 3.9 | 3.5 | 3.2 | 3.1 | 3.6 | 3.3 | 2.9 | 2.4 | 2.5 | 2.4 | -6.4% | -26.0% | 3.4 | 2.7 | -22.2% |

Таблица 6-6. Брой персонал/1000 м3 използвана вода в индустрията (с охлаждане)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **2013** | **Изменение 2007/2003** | **Изменение 2013/2008** | **Средногодишно 2003-2007 г.** | **Средногодишно 2008-2013 г.** | **Процент на изменение** |
|  | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **%** | **%** | **бр./хил.м3** | **бр./хил.м3** | **%** |
| **Общо за страната** | **0.17** | **0.19** | **0.20** | **0.21** | **0.25** | **0.25** | **0.25** | **0.23** | **0.20** | **0.23** | **0.22** | **48.6%** | **-11.8%** | **0.2** | **0.2** | **13.8%** |
| **Западнобеломорски район** | **2.31** | **2.61** | **3.14** | **3.45** | **3.12** | **3.13** | **3.26** | **2.92** | **2.66** | **2.16** | **2.03** | **35.3%** | **-35.3%** | **2.9** | **2.6** | **-8.2%** |
| Места | 38.50 | 28.75 | 33.21 | 37.38 | 42.58 | 47.62 | 56.65 | 59.54 | 58.91 | 41.06 | 42.54 | 10.6% | -10.7% | 35.6 | 50.0 | 40.4% |
| Струма | 1.75 | 2.00 | 2.40 | 2.64 | 2.37 | 2.37 | 2.48 | 2.23 | 2.02 | 1.65 | 1.54 | 35.4% | -35.1% | 2.2 | 2.0 | -8.5% |
| Доспат | 79.77 | 425.45 | 59.85 | 54.92 | 60.55 | 64.42 | 207.82 | 257.71 | 193.69 | 171.59 | 140.96 | -24.1% | 118.8% | 74.0 | 134.5 | 81.7% |

Таблица 6-7. Брой персонал/1000 м3 използвана вода в индустрията (без охлаждане)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **2013** | **Изменение 2007/2003** | **Изменение 2013/2008** | **Средногодишно 2003-2007 г.** | **Средногодишно 2008-2013 г.** | **Процент на изменение** |
|  | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **%** | **%** | **бр./хил.м3** | **бр./хил.м3** | **%** |
| **Общо за страната** | **1.4** | **1.8** | **1.9** | **2.2** | **1.8** | **1.9** | **1.8** | **1.6** | **1.5** | **1.6** | **1.5** | **25.6%** | **-20.4%** | **1.8** | **1.7** | **-6.3%** |
| **Западнобеломорски район** | **5.1** | **6.3** | **7.7** | **7.3** | **6.4** | **5.1** | **4.7** | **4.1** | **4.5** | **3.9** | **3.6** | **26.2%** | **-29.9%** | **6.4** | **4.3** | **-33.4%** |
| Места | 39.4 | 29.4 | 39.7 | 41.0 | 47.5 | 53.6 | 59.6 | 62.2 | 63.4 | 42.1 | 42.9 | 20.4% | -20.0% | 38.7 | 52.8 | 36.4% |
| Струма | 3.9 | 5.0 | 6.0 | 5.7 | 4.9 | 3.9 | 3.6 | 3.2 | 3.4 | 3.0 | 2.7 | 26.2% | -29.6% | 5.0 | 3.3 | -34.6% |
| Доспат | 79.8 | 425.5 | 59.8 | 54.9 | 60.6 | 64.4 | 207.8 | 257.7 | 193.7 | 171.6 | 141.0 | -24.1% | 118.8% | 74.0 | 134.5 | 81.7% |

Таблица 6-8. Брой персонал/1000 м3 използвана вода в индустрията (без охлаждане в енергетиката)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **2013** | **Изменение 2007/2003** | **Изменение 2013/2008** | **Средногодишно 2003-2007 г.** | **Средногодишно 2008-2013 г.** | **Процент на изменение** |
|  | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **%** | **%** | **бр./хил.м3** | **бр./хил.м3** | **%** |
| **Общо за страната** | **1.1** | **1.3** | **1.4** | **1.6** | **1.4** | **1.5** | **1.5** | **1.4** | **1.3** | **1.4** | **1.3** | **19.4%** | **-12.4%** | **1.3** | **1.4** | **4.6%** |
| **Западнобеломорски район** | **4.1** | **4.3** | **6.5** | **6.0** | **5.1** | **4.2** | **3.9** | **3.5** | **3.8** | **2.6** | **2.5** | **25.8%** | **-39.9%** | **5.1** | **3.3** | **-34.6%** |
| Места | 39.2 | 29.2 | 38.7 | 40.2 | 46.2 | 51.3 | 58.1 | 61.1 | 62.1 | 41.7 | 42.8 | 17.8% | -16.5% | 38.1 | 51.8 | 35.8% |
| Струма | 3.1 | 3.4 | 5.1 | 4.6 | 3.9 | 3.2 | 2.9 | 2.7 | 2.9 | 2.0 | 1.9 | 25.7% | -39.8% | 3.9 | 2.5 | -35.5% |
| Доспат | 79.8 | 425.5 | 59.8 | 54.9 | 60.6 | 64.4 | 207.8 | 257.7 | 193.7 | 171.6 | 141.0 | -24.1% | 118.8% | 74.0 | 134.5 | 81.7% |

Таблица 6-9. Брой персонал/1000 м3 използвана вода в селското стопанство

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **2013** | **Изменение 2007/2003** | **Изменение 2013/2008** | **Средногодишно 2003-2007 г.** | **Средногодишно 2008-2013 г.** | **Процент на изменение** |
|  | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **%** | **%** | **бр./хил.м3** | **бр./хил.м3** | **%** |
| **Общо за страната** | **4.1** | **4.4** | **4.9** | **4.1** | **2.8** | **2.5** | **2.3** | **2.3** | **2.0** | **2.2** | **2.2** | **-31.7%** | **-12.5%** | **3.9** | **2.2** | **-43.0%** |
| **Западнобеломорски район** | **6.5** | **6.6** | **6.7** | **5.8** | **4.6** | **4.1** | **3.0** | **4.6** | **5.4** | **3.7** | **4.6** | **-28.7%** | **12.6%** | **5.9** | **4.1** | **-31.4%** |
| Места | 3.1 | 3.3 | 4.0 | 17.8 | 5.6 | 4.6 | 4.2 | 2.6 | 29.8 | 9.6 | 11.5 | 78.8% | 152.9% | 4.5 | 5.6 | 24.9% |
| Струма | 8.7 | 8.7 | 7.7 | 4.6 | 4.1 | 3.7 | 2.6 | 5.6 | 4.0 | 2.9 | 3.6 | -52.6% | -3.6% | 6.1 | 3.5 | -42.7% |
| Доспат | n/a | n/a | n/a | n/a | n/a | n/a | n/a | n/a | n/a | n/a | n/a | 0.0% | 0.0% | n/a | n/a | 0.0% |

Таблица 6-10. Брой персонал/1000 м3 използвана вода в услугите

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **2013** | **Изменение 2007/2003** | **Изменение 2013/2008** | **Средногодишно 2003-2007 г.** | **Средногодишно 2008-2013 г.** | **Процент на изменение** |
|  | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **бр./хил.м3** | **%** | **%** | **бр./хил.м3** | **бр./хил.м3** | **%** |
| **Общо за страната** | **22** | **23** | **24** | **25** | **26** | **25** | **29** | **29** | **29** | **29** | **24** | **15.3%** | **-5.6%** | **24** | **27** | **13.7%** |
| **Западнобеломорски район** | **13** | **16** | **14** | **13** | **13** | **13** | **14** | **10** | **12** | **13** | **12** | **0.2%** | **-4.3%** | **14** | **12** | **-12.1%** |
| Места | 12 | 17 | 16 | 13 | 11 | 11 | 12 | 11 | 8 | 8 | 7 | -8.0% | -31.1% | 13 | 9 | -31.3% |
| Струма | 13 | 15 | 13 | 13 | 14 | 13 | 14 | 9 | 13 | 15 | 15 | 3.0% | 12.9% | 14 | 13 | -4.2% |
| Доспат | 30 | 31 | 34 | 38 | 29 | 27 | 30 | 32 | 30 | 29 | 32 | -3.4% | 15.9% | 32 | 30 | -8.3% |

Данните дават основание да се направят следните изводи:

* ЗБРБУВ има по-ниски стойности на показателя количество използвана вода на 1000 лв. произведена БДС в индустрията спрямо същия показател за страната през целия период от 2003 до 2012 г. Тези различия се запазват както при отчитане на водите за охлаждане, в т.ч. за охлаждане в енергетиката, така и без тях. Последното предполага, че различията със страната се дължат основно на различната структура по отрасли в индустрията.
* Наблюдаваната през предходния период 2003-2007 г. тенденция на подобряване на показателя количество използвана вода на 1000 лв. произведена БДС в индустрията в ЗБРБУВ се обръща през периода 2008-2012 г. за разлика от тенденцията в страната, която е на постоянно намаляване на стойностите на показателя.
* По показателя количество използвана вода на 1000 лв. произведена БДС в селското стопанство ЗБРБУВ показва по-добри резултати от тези на страната (през 2012 г. стойностите на показателя на ниво район за басейново управление на водите са над 3,5 по-добри от средните за страната). Вероятната причина за тези резултати е отглеждането на интензивни култури, включително оранжерийни, които имат по-високи доходи в сравнение със зърно производството, характерно за големи райони от страната.
* В сектора на услугите ЗБРБУВ използва повече вода на 1000 лв. БДС в сравнение със страната през двата анализирани периода 2003-2007 г. и 2008-2012 г., като това се дължи на различия в структурата на отраслите в сектор услуги. В същото време за ЗБРБУВ е налице трайна тенденция на изоставане от страната по ефективно използване на водите, като показателят за страната бележи три пъти по-голямо подобрение от същия показател за района.
* През целия период 2008-2013 г. показателят брой на персонала към количеството на използваните води за сектор индустрия за ЗБРБУВ е с по-неблагоприятни стойности спрямо тези в страната. Въпреки това в сравнение с предходния период 2003-2007 г., средногодишните стойности на показателя бележат подобрение в ЗБР, докато за страната не се наблюдава промяна.
* Съпоставката на средногодишните стойности на показателя брой на персонала към количеството на използваните води за сектора индустрия със и без отчитане на количествата вода за охлаждане за периода 2008-2013 г. показва, че значението на водоползването от индустрията с охлаждащи процеси е по-слабо за ЗБРБУВ в сравнение със страната.
* В периода 2008-2013 г. показателят брой на персонала към количеството на използваните води за селското стопанство в ЗБРБУВ е с близки стойности до средните за страната. В сравнение с предходния период средногодишната стойност на показателя за района се подобрява, следвайки тенденцията на национално ниво. Причината за промяната на показателя за ЗБРБУВ е увеличение с 35% на средногодишните количества използвана вода от селското стопанство в периода 2008-2013 г. спрямо предходния, като в същото време броят на заетите лица в сектора намалява със 7%.
* При услугите стойностите на показателя брой на персонала към количеството на използваните води са два пъти по-благоприятни спрямо средните за страната. През последната година на разглеждания период показателят бележи спад в сравнение с 2008 г., т.е. постига по-благоприятни стойности, както на национално ниво, така и в района за басейново управление на водите.

*ВиК дружества*

Таблица 6-11. Водоснабдителен персонал във ВиК дружествата/ млн. м3 фактурирана вода

|  |  |  |  |  |  |  |  |
| --- | --- | --- | --- | --- | --- | --- | --- |
| **Водоснабдителен персонал/млн.м3 фактурирана вода** | **2007** | **2010** | **2011** | **2012** | **2013** | **Изменение 2013/2010** | **Средно-годишно 2010-2013 г.** |
|  | **бр./млн. м3** | **бр./млн. м3** | **бр./млн. м3** | **бр./млн. м3** | **бр./млн. м3** | **%** | **бр./млн. м3** |
| **ОБЩО** |  |  |  |  |  |  |  |
| **Общо за страната** | 38 | 37 | 38 | 36 | 33 | -11.5% | 36 |
| **Западнобеломорски район** | **32** | **42** | **43** | **42** | **42** | **-0.6%** | **42** |
| Места | 37 | 44 | 48 | 44 | 44 | -0.1% | 45 |
| Струма | 30 | 41 | 42 | 41 | 41 | 0.0% | 41 |
| Доспат | 58 | 73 | 57 | 56 | 57 | -22.3% | 61 |

| **Еталонен показател за водоснабдителен персонал/единица обем инкасирана вода (млн.м3) - Зап.Европа\*** | **Еталонен показател за водоснабдителен персонал/единица обем инкасирана вода (млн.м3) - Зап.Европа – Полша\*** |
| --- | --- |
| 4-11 | 13-19 |
|

\* - вж. Наръчник за съставяне на бизнес-план за фирми от сектор „вода и канализация”, ААМР - „Регионална инфраструктурна програма”, Booz|Allen|Hamilton, С.2002, с. 60.

Въз основа на данните могат да се направят следните изводи:

* За периода 2010-2013 г. стойността на показателя брой на водоснабдителния персонал към единица обем инкасирана вода за ЗБРБУВ е по-висока от средната за страната. Възможна причина за този факт е наличието на само няколко относително големи ВиК дружества, опериращи на територията на района, а ВиК отрасълът е представен основно от голям брой малки ВиК дружества, което е пречка за постигане на ефективност от мащаба.
* Регистрираният ръст в стойността на показателя брой водоснабдителен персонал към единица обем инкасирана вода през 2010 г. спрямо 2007 г. се дължи основно на увеличение в абсолютния брой на водоснабдителния персонал през 2010 г. спрямо 2007 г. с 25%, на фона на слабо намаление на количествата инкасирана вода.
* Стойностите на показателя брой на водоснабдителния персонал към единица обем инкасирана вода за района за басейново управление са значително по-високи от еталонните за Западна Европа и Полша, което говори за все още неизползвани възможности за оптимизиране на сектора.

Таблица 6-12. Доставена вода (м3)/1000 лв. приходи на ВиК дружествата от водоснабдяване

|  |  |  |  |  |  |  |  |
| --- | --- | --- | --- | --- | --- | --- | --- |
| **Доставена вода (м3)/1000 лв. приходи на ВиК дружествата от водоснабдяване** | **2007** | **2010** | **2011** | **2012** | **2013** | **Изменение 2013/2010** | **Средно-годишно 2010-2013 г.** |
|  | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **%** | **м3/1000 лв.** |
| **ОБЩО** |  |  |  |  |  |  |  |
| **Общо за страната** | 1188 | 853 | 835 | 820 | 853 | 0.0% | 840 |
| **Западнобеломорски район** | **1578** | **1069** | **1043** | **1071** | **1076** | **0.6%** | **1065** |
| Места | 1479 | 953 | 925 | 964 | 968 | 1.5% | 952 |
| Струма | 1638 | 1117 | 1081 | 1105 | 1111 | -0.5% | 1103 |
| Доспат | 781 | 645 | 881 | 915 | 930 | 44.2% | 826 |

* Стойността на показателя доставена вода (м3) на 1000 лв. приходи на ВиК дружествата от водоснабдяване за ЗБРБУВ е с над 25% по-висока от средната за страната за периода 2010-2013 г., което говори за относително по-ниска ефективност на дружествата, опериращи на територията на района спрямо средната за България. Стойността на показателя е резултат от относително по-ниските приходи от водоснабдяване на ВиК дружествата в ЗБРБУВ (6% от общите приходи от водоснабдяване за страната) спрямо количеството доставена вода за ЗБРБУВ (8% от общото количество доставена вода).
* Наблюдава се тенденция на подобрение в нивото на показателя доставена вода (м3) на 1000 лв. приходи на ВиК дружествата от водоснабдяване за анализирания период както на национално ниво, така и на ниво РБУВ. През 2013 г. спрямо 2007 г. за ЗБРБУВ е регистрирано над 32% намаление в размера на индикатора като основна причина за това подобрение е почти 35% увеличение на приходите от водоснабдяване.

### Социално и икономическо значение на заустването

*Индустрия, селско стопанство и услуги*

Таблица 6-13. Заустена отпадъчна вода м3/1000 лв. БДС, произведена в индустрията

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **Изменение 2007/2003** | **Изменение 2012/2008** | **Средногодишно 2003-2007 г.** | **Средногодишно 2008-2012 г.** | **Процент на изменение** |
|  | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **%** | **%** | **м3/1000 лв.** | **м3/1000 лв.** | **%** |
| **Общо за страната** | **71** | **68** | **14** | **14** | **11** | **10** | **8** | **8** | **7** | **6** | **-84.2%** | **-39.3%** | **30** | **8** | **-74.7%** |
| **Западнобеломорски район** | **23** | **24** | **22** | **15** | **6** | **3** | **4** | **4** | **3** | **4** | **-75.2%** | **29.4%** | **17** | **4** | **-77.6%** |
| Места | 4 | 1 | 1 | 2 | 1 | 0 | 0 | 0 | 0 | 0 | -73.8% | 203.5% | 2 | 0 | -81.6% |
| Струма | 28 | 30 | 28 | 18 | 7 | 4 | 5 | 5 | 4 | 5 | -75.3% | 28.5% | 20 | 5 | -77.5% |
| Доспат | 0 | 0 | 0 | 3 | 2 | 1 | 0 | 0 | 0 | 0 | 0.0% | -100.0% | 3 | 2 | -34.7% |

Таблица 6-14. Заустена отпадъчна вода м3/1000 лв. БДС, произведена в селското стопанство

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **Изменение 2007/2003** | **Изменение 2012/2008** | **Средногодишно 2003-2007 г.** | **Средногодишно 2008-2012 г.** | **Процент на изменение** |
|  | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **%** | **%** | **м3/1000 лв.** | **м3/1000 лв.** | **%** |
| **Общо за страната** | **0.7** | **0.7** | **0.9** | **1.8** | **2.2** | **2.3** | **6.4** | **5.6** | **4.6** | **6.7** | **194.4%** | **189.4%** | **1.2** | **5.0** | **310.2%** |
| **Западнобеломорски район** | **0.2** | **0.1** | **1.5** | **6.8** | **0.3** | **0.2** | **6.1** | **7.4** | **2.3** | **6.7** | **36.1%** | **2851.2%** | **1.8** | **4.3** | **141.9%** |
| Места | 0.0 | 0.0 | 0.0 | 1.9 | 0.2 | 0.1 | 11.3 | 28.5 | 0.0 | 0.4 | 0.0% | 317.2% | 0.7 | 9.0 | 1173.3% |
| Струма | 0.3 | 0.1 | 2.2 | 9.2 | 0.3 | 0.3 | 4.6 | 0.0 | 3.4 | 9.6 | 13.0% | 3155.3% | 2.4 | 3.5 | 45.3% |
| Доспат | 0.0 | 0.0 | 0.0 | 0.0 | 0.0 | 0.0 | 0.0 | 0.0 | 0.0 | 0.0 | 0.0% | 0.0% | 0.0 | 0.0 | 0.0% |

Таблица 6-15. Заустена отпадъчна вода м3/1000 лв. БДС, произведена в услугите

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **Изменение 2007/2003** | **Изменение 2012/2008** | **Средногодишно 2003-2007 г.** | **Средногодишно 2008-2012 г.** | **Процент на изменение** |
|  | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **%** | **%** | **м3/1000 лв.** | **м3/1000 лв.** | **%** |
| **Общо за страната** | **0.37** | **0.20** | **0.19** | **0.21** | **0.19** | **0.19** | **0.30** | **0.27** | **0.28** | **0.27** | **-49.8%** | **42.2%** | **0.22** | **0.26** | **17.6%** |
| **Западнобеломорски район** | **0.29** | **0.14** | **0.15** | **0.19** | **0.17** | **0.29** | **0.33** | **0.81** | **0.89** | **1.12** | **-41.5%** | **284.6%** | **0.18** | **0.70** | **282.5%** |
| Места | 0.76 | 0.00 | 0.00 | 0.14 | 0.00 | 0.69 | 0.61 | 0.59 | 3.23 | 3.37 | -100.0% | 390.8% | 0.41 | 1.74 | 327.7% |
| Струма | 0.19 | 0.17 | 0.18 | 0.21 | 0.21 | 0.21 | 0.27 | 0.88 | 0.38 | 0.64 | 12.4% | 205.9% | 0.19 | 0.48 | 151.4% |
| Доспат | 0.00 | 0.00 | 0.03 | 0.00 | 0.00 | 0.00 | 0.00 | 0.00 | 0.00 | 0.00 | 0.0% | 0.0% | 0.03 | 0.00 | -100.0% |

Въз основа на резултатите от направените изчисления, показани в приложените таблици, могат да се направят следните изводи:

* През целия период 2008-2012 г. показателят количество заустена вода на 1000 лв. БДС произведена в индустрията за ЗБРБУВ остава стабилен, за разлика от страната, където се наблюдава тенденция на намаление. Също, стойностите на показателя на ниво район за басейново управление показват по-висока ефективност спрямо средната за страната. През настоящия анализиран период спрямо предходния 2003-2007 г. се наблюдава тенденция на намаление на стойностите на показателя както на национално ниво, така и за ЗБРБУВ.
* В рамките на анализирания период не се очертават ясни тенденции в развитието на стойностите на показателя количество заустена вода на 1000 лв. БДС произведена в селското стопанство, както в ЗБРБУВ, така и в страната. Причината са големите колебания в стойностите на показателя на ниво район за басейново управление през отделните години, дължащи се на значителни промени през отделните години в количествата на заустени отпадъчни води в селското стопанство, при сравнително постоянни годишни стойности на произведената БДС в сектора.
* През целия анализиран период показателят количество заустена вода на 1000 лв. БДС произведена в сектора на услугите за ЗБРБУВ е с по-неблагоприятни стойности спрямо средните за страната. За разлика от почти непроменената стойност на показателя на национално ниво в периода 2008-2012 г., в ЗБРБУВ се наблюдава тенденция на увеличение. Основната причина за това е ръстът на годишното количество заустена отпадъчна вода за района на басейново управление (над 4 пъти за 2012 г. спрямо 2008 г.) при бавно увеличаваща се стойност на БДС в сектора на услугите (12% за 2012 г. спрямо 2008 г.).

*ВиК дружества*

Таблица 6-16. Брой персонал зает в услугата отвеждане и пречистване на отпадъчни води на млн. м3 отведена и пречистена вода

|  |  |  |  |  |  |  |  |
| --- | --- | --- | --- | --- | --- | --- | --- |
| **Персонал зает в услугата отвеждане и канализацията и пречистването/млн.м3 отведена и пречистена вода** | **2007** | **2010** | **2011** | **2012** | **2013** | **Изменение 2013/2010** | **Средно-годишно 2010-2013 г.** |
|  | **бр./млн. м3** | **бр./млн. м3** | **бр./млн. м3** | **бр./млн. м3** | **бр./млн. м3** | **%** | **бр./млн. м3** |
| **ОБЩО** |  |  |  |  |  |  |  |
| **Общо за страната** | 4 | 4 | 4 | 4 | 3 | -17.2% | 4 |
| **Западнобеломорски район** | **3** | **5** | **5** | **4** | **4** | **-18.0%** | **4** |
| Места | 5 | 7 | 7 | 8 | 7 | 1.3% | 7 |
| Струма | 3 | 4 | 4 | 4 | 3 | -24.2% | 4 |
| Доспат | 6 | 3 | 7 | 9 | 9 | 206.8% | 7 |

Въз основа на данните могат да се направят следните изводи:

* След 2010 г. стойността на показателя брой персонал зает в услугата отвеждане и пречистване на отпадъчни води на млн.м3 отведена и пречистена вода в ЗБРБУВ е по-висока от средната страната. Вероятната причина за това съотношение е средният размер на ВиК операторите в района, тъй като тук съществуват значителен брой малки дружества, за които не може да се реализира икономия на персонал от мащаба на дейността.
* Средногодишните стойностите за периода 2010-2013 г. на показателя брой персонал зает в услугата отвеждане и пречистване на отпадъчни води на млн.м3 отведена и пречистена вода както за страната, така и за Западнобеломорския район, се подобряват. Основният фактор за това е ръстът от 10% за периода 2010 – 2013 г. в количествата отведена и пречистена вода при спад в абсолютния брой на персонала от около 7%.

Таблица 6-17. Събрана в обществената канализация и пречистена отпадъчна вода (м3)/1000 лв. приходи на ВиК дружествата от отвеждане и пречистване

| **Събрана в обществената канализация и пречистена отпадъчна вода (м3)/1000 лв. приходи на ВиК дружествата от канализация и пречистване** | **2007** | **2010** | **2011** | **2012** | **2013** | **Изменение 2013/2010** | **Средно-годишно 2010-2013 г.** |
| --- | --- | --- | --- | --- | --- | --- | --- |
|  | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **м3/1000 лв.** | **%** | **м3/1000 лв.** |
| **ОБЩО** |  |  |  |  |  |  |  |
| **Общо за страната** | 7559 | 6077 | 5923 | 5661 | 5965 | -1.8% | 5904 |
| **Западнобеломорски район** | **12456** | **8218** | **8306** | **9488** | **9810** | **19.4%** | **8941** |
| Места | 9661 | 7245 | 7628 | 8351 | 8404 | 16.0% | 7905 |
| Струма | 13000 | 8410 | 8418 | 9696 | 10064 | 19.7% | 9130 |
| Доспат | 6228 | 6072 | 8615 | 8470 | 9344 | 53.9% | 8060 |

* Средногодишната стойност на показателя събрана в обществената канализация и пречистена отпадъчна вода към реализираните от ВиК дружествата приходи от отвеждане и пречистване на отпадъчни води за ЗБРБУВ е значително по-неблагоприятна от стойността на показателя за страната. Причина за това е относително по-малкият дял на средногодишните приходи от отвеждане и пречистване на отпадъчни води на ВиК операторите от ЗБРБУВ в общите приходи от канализация и пречистване на отпадъчни води в страната– 5% спрямо дела на количествата отведени и пречистени отпадъчни води в ЗБРБУВ в общите количества отведени и пречистени отпадъчни води за страната – 7,7%.
* Наблюдават се флуктуации в нивото на показателя събрана в обществената канализация и пречистена отпадъчна вода към реализираните от ВиК дружествата приходи от отвеждане и пречистване на отпадъчни води на ниво район за басейново управление на водите. След отчетеното през 2010 г. спрямо 2007 г. известно подобрение в стойността на показателя е регистрирано влошаване в нивата на индикатора. Наблюдаваните изменения могат да се обяснят с промените, които настъпват в нивото на събраните приходи от отвеждане и пречистване на отпадъчни води – след 2010 г. се наблюдава тенденция на спад в размера на приходите от отвеждане и пречистване на отпадъчни води в ЗБРБУВ.

### РБ на р. Струма

### Социално и икономическо значение на водовземането

*Индустрия, селско стопанство и услуги*

Въз основа на резултатите от направените изчисления, показани в *таблици от 6.1. до 6.10.*, могат да се направят следните изводи:

* Речният басейн на р. Струма е с определящо значение за Западнобеломорския район за басейново управление на водите. Над 90% от използваното количество вода в ЗБРБУВ в секторите индустрия, селско стопанство и услуги се пада на този речен басейн. Освен това близо 80% от БДС на района за басейново управление на водите е произведена в РБ на р. Струма, а делът на заетите лица в речния басейн е 75% от общо заетите в ЗБРБУВ.
* През целия период 2008-2012 г. съпоставката на показателя количество използвана вода към 1000 лв. произведена БДС в индустрията (със и без отчитане на водите за охлаждане) показва по-ниска ефективност на използваните водни ресурси в РБ на р. Струма спрямо ЗБРБУВ. Това се обяснява с концентрацията на водоемки отрасли като металургия в този речен басейн.
* Тенденциите в стойностите на показателя количество използвана вода към 1000 лв. произведена БДС в индустрията при РБ на р. Струма следват общата тенденция на увеличение в периода 2008-2012 г., характерна за ЗБРБУВ (т.е. влошаване на ефективността).
* Съпоставката на показателя количество използвана вода към 1000 лв. произведена БДС в селското стопанство за речния басейн и за района за басейново управление през анализирания период също показва по-ниска ефективност на използваните водни ресурси в РБ на р. Струма спрямо ЗБРБУВ. Изключение прави 2010 г., когато използването на водните ресурси от селското стопанство в РБ на р. Струма е по-ефективно, което се дължи основно на намалението с 56% на годишното количество използвана вода в речния басейн спрямо предходната година.
* По показателя количество използвана вода към 1000 лв. произведена БДС в сектора на услугите в периода 2008-2012 г. РБ на р. Струма показва по-високо ниво на ефективност на използването на водните ресурси в сравнение със средното за ЗБРБУВ.
* Подобно на ЗБРБУВ средногодишните стойности на показателя количество използвана вода към 1000 лв. произведена БДС в сектора на услугите за периодите 2003-2007 г. и 2008-2012 г. на ниво речен басейн показват подобряване на показателя, т.е. по-ефективно използване на водните ресурси в сектор услуги, като подобрението в РБ на р. Струма е с по-висок темп спрямо отчетеното в района за басейново управление на водите. Причината за това е намаленото количество на използваната вода в речния басейн с 16% през 2012 г. спрямо 2008 г. при постоянно увеличаващо се ниво на произведената БДС от услугите в речния басейн през анализирания период.
* При сектор индустрия показателят брой на персонала към количеството на използваните води (със и без охлаждане) в периода 2008-2013 г. е с по-добри стойности за РБ на р. Струма спрямо ЗБРБУВ. Средногодишните стойности на показателя за речния басейн през разглеждания период спрямо предходния 2003-2007 г. следват тенденцията на спад, наблюдавана на ниво район за басейново управление на водите.
* В рамките на 2008-2013 г. показателят брой на персонала към количеството на използваните води за селското стопанство за РБ на р. Струма е с близки стойности до средните за ЗБРБУВ, като същите остават почти без промяна през целия период. В сравнение с предходния период, 2003-2007 г., средногодишната стойност на показателя за речния басейн се подобрява, следвайки тенденцията на ниво район за басейново управление на водите. Причината за подобряването на показателя за РБ на р. Струма е увеличение с над 57% на количествата използвана вода от селското стопанство в периода 2008-2013 г. спрямо предходния, като в същото време броят на заетите лица в сектора намалява с 10%.
* При сектор услуги стойностите на показателя брой на персонала към количеството на използваните води в РБ на р. Струма в периода 2008-2013 г. са идентични със средните за ЗБРБУВ. Средногодишната стойност на показателя за речния басейн бележи леко подобрение спрямо предходния период 2003-2007 г., следвайки регистрираната тенденция в Западнобеломорския район. Причината за това подобрение на показателя за РБ на р. Струма е по-големият ръст на количествата използвана вода от услугите спрямо ръста на броя на заетите лица в сектора.

*ВиК дружества*

Въз основа на данните от *таблици 6.11 и 6.12*  могат да се направят следните по-важни изводи за речния басейн на р. Струма:

* Речният басейн на р. Струма е с определящо значение за Западнобеломорския район за басейново управление на водите. Над 75% от водоснабдителния персонал, зает в ЗБРБУВ е от ВиК дружества, обслужващи населени места в рамките на РБ на р. Струма. Същевременно речният басейн отговаря и за почти 80% от количеството инкасирана вода в съответния район за басейново управление на водите за периода 2010 – 2013 г.
* Поради значимия характер на този речен басейн изводите направени за ЗБРБУВ в горния раздел като цяло са валидни и за речния басейн на р. Струма.
* Стойността на показателя брой на водоснабдителния персонал към единица обем инкасирана вода за речния басейн на р. Струма е близка до средната за ЗБРБУВ, което е резултат от структуроопределящото значение на този речен басейн. Това е и речният басейн, за който се наблюдава най-благоприятна средногодишна стойност на този показател в рамките на ЗБРБУВ.
* Средногодишната стойност на показателя количество доставена вода (м3) на 1000 лв. приходи на ВиК дружествата от водоснабдяване за речния басейн е по-висока от средната за района за басейново управление на водите, което говори за по-ниска ефективност на дружествата, обслужващи територията на речния басейн на р. Струма.

### Социално и икономическо значение на заустването

*Индустрия, селско стопанство и услуги*

Въз основа на резултатите от направените изчисления, показани в *таблици от* *6.13. до 6.15.*, могат да се направят следните по-важни изводи:

* Речният басейн на р. Струма е определящ за икономическото значение на заустването в Западнобеломорския район за басейново управление на водите, като над 82% от общото количество заустени отпадъчни води в района се падат именно на този речен басейн.
* През целия период 2008-2012 г. показателят количество заустена вода на 1000 лв. БДС произведена в индустрията за РБ на р. Струма остава стабилен, почти без промяна, по подобие на ситуацията в ЗБРБУВ. През анализирания период спрямо предходния 2003-2007 г. се наблюдава тенденция на намаление на стойностите на показателя както на ниво речен басейн, така и на ниво район за басейново управление на водите. Причината за намалението на стойностите на показателя за РБ на р. Струма е спадът с близо 70% на заустените количества отпадъчни води от индустрията през разглеждания период спрямо предходния.
* Подобно на ситуацията в ЗБРБУВ в рамките на анализирания период не се очертават ясни тенденции в развитието на стойностите на показателя количество заустена вода на 1000 лв. БДС произведена в селското стопанство в РБ на р. Струма. Причината за големите колебания в стойностите на показателя на ниво район за басейново управление на водите и ниво речен басейн през отделните години на периода 2008-2012 г. се крие основно в силно променящите се годишни количества на заустени отпадъчни води в селското стопанство, при сравнително идентични годишни стойности на произведената БДС в сектора.
* През анализирания период показателят количество заустена вода на 1000 лв. БДС произведена в сектора на услугите за РБ на р. Струма е като цяло с по-благоприятни стойности спрямо средните за ЗБРБУВ. За разлика от тенденцията на постоянен ръст на показателя на ниво район за басейново управление, за РБ на р. Струма не може да се очертае ясна тенденция за периода 2008-2012 г.

*ВиК дружества*

Въз основа на данните от *таблици 6.16. и 6.17.*  могат да се направят следните по-важни изводи за речния басейн:

* Средногодишно през периода 2010 – 2013 г. в речния басейн на р. Струма е зает над 77% от персонала, занимаващ се с отвеждане и пречистване на отпадъчни води в ЗБРБУВ. Същевременно над 86% от количествата отведена и пречистена вода в Западнобеломорския район са от РБ на р. Струма. Стойностите на тези показатели са доказателство за значимостта на речния басейн в района за басейново управление на водите.
* Стойността на показателя брой персонал зает в услугата отвеждане и пречистване на отпадъчни води на млн.м3 отведена и пречистена вода в речния басейн на р. Струма е по-ниска от тази за ЗБРБУВ, което е признак на по-високи нива на ефективност, измерени чрез този показател, на дружествата в речния басейн спрямо средните за района. Това е и речният басейн, за който се регистрира най-благоприятна средногодишна стойност на този показател в рамките на ЗБРБУВ. Същевременно в рамките на РБ на р. Струма за периода 2010 – 2013 г. се наблюдава и по-отчетливо подобряване на ефективността с над 24% спрямо средното за района от 18%.
* Средногодишната стойност на показателя събрана в обществената канализация и пречистена отпадъчна вода към реализираните от ВиК дружествата приходи от отвеждане и пречистване на отпадъчни води за речния басейн на р. Струма е по-неблагоприятна от стойността на показателя за района. Причина за това е фактът, че количествата на отведени и пречистени отпадъчни води за речния басейн са над 86% от общото количество отведени и пречистени отпадъчни води за района за басейново управление на водите, докато речният басейн отговаря за 84% от приходите от отвеждане и пречистване на отпадъчни води от общите приходи за ЗБРБУВ.

### РБ на р. Места

### Социално и икономическо значение на водовземането

*Индустрия, селско стопанство и услуги*

Въз основа на резултатите от направените изчисления, показани в *таблици от 6.1. до 6.10.*, могат да се направят следните изводи:

* През целия период 2008-2012 г. съпоставката на показателя количество използвана вода към 1000 лв. произведена БДС в индустрията (със и без отчитане на водите за охлаждане) за района за басейново управление на водите и за речния басейн показва по-висока ефективност на използваните водни ресурси в РБ на р. Места. За разлика от увеличението на стойностите на показателя за ЗБРБУВ, т.е. влошаване на ефективността, за РБ на р. Места се наблюдава стабилно ниво на показателя. Водите за охлаждане в речния басейн имат дял от средно 5-6% от общото количество използвана вода в РБ на р. Места, поради което не са определящи за социалното и икономическо значение на водовземането от индустрията в речния басейн.
* Съпоставката на показателя количество използвана вода към 1000 лв. произведена БДС в селското стопанство за речния басейн и за района за басейново управление през анализирания период също показва по-висока ефективност на използваните водни ресурси в РБ на р. Места спрямо ЗБРБУВ. Изключение прави 2010 г., когато използването на водните ресурси от селското стопанство в РБ на р. Места е по-неефективно, което се дължи основно на увеличения дял на използваната вода в речния басейн, достигащ над 40% от общото количество използвана вода в ЗБРБУВ от селското стопанство. За сравнение през предходната 2009 г. този дял е под 17%.
* За разлика от индустрията и селското стопанство, в сектора на услугите показателят количество използвана вода към 1000 лв. произведена БДС показва по-ниско ниво на ефективност на използването на водните ресурси в РБ на р. Места през целия период 2008-2012 г. в сравнение със средното за ЗБРБУВ. Докато на ниво район за басейново управление на водите се наблюдава подобрение на показателя през анализирания период, в РБ на р. Места се отчита влошаване на ефективността на използването на водни ресурси в сектора на услугите. Причината за това е по-високият темп на увеличение на използваните количества вода от услугите в речния басейн в периода 2008-2012 г., в сравнение с темпа на увеличение на произведената БДС в сектора.
* При сектор индустрия показателят брой на персонала към количеството на използваните води в РБ на р. Места се характеризира с по-неблагоприятни стойности. Средногодишните стойности на показателя за речния басейн през разглеждания период 2008-2013 г. спрямо предходния 2003-2007 г. показват силно влошаване на показателя за РБ на р. Места.
* В началото на анализирания период 2008-2013 г. показателят брой на персонала към количеството на използваните води за селското стопанство за РБ на р. Места е с близки стойности до средните за ЗБРБУВ. В края на периода обаче се наблюдава сериозно влошаване на показателя, което се дължи на силно намалените количества използвана вода от селското стопанство в речния басейн при относително запазване на броя на заетите лица.
* При сектор услуги стойностите на показателя брой на персонала към количеството на използваните води в РБ на р. Места в периода 2008-2013 г. са по-благоприятни спрямо средните за ЗБРБУВ. Средногодишната стойност на показателя за речния басейн бележи подобрение спрямо предходния период 2003-2007 г., следвайки тенденцията на ниво район за басейново управление на водите. Причината за това подобрение на показателя за РБ на р. Места е по-големият ръст на количествата използвана вода от услугите спрямо ръста на броя на заетите лица в сектора.

*ВиК дружества*

Въз основа на данните от *таблици 6.11. и 6.12.*  могат да се направят следните по-важни изводи за речния басейн на р. Места:

* Речният басейн на р. Места е вторият по значение в Западнобеломорския район. В него средногодишно за периода 2010 – 2013 г. са заети над 21% от водоснабдителния персонал на ВиК дружества, обслужващи населени места на територията на ЗБРБУВ като речният басейн отговаря за над 19% от количеството фактурирана вода в рамките на района за басейново управление на водите.
* Поради значително по-малкия обхват на РБ на р. Места в сравнение с РБ на р. Струма, тук се наблюдават по-отчетливи различия в сравнение със стойностите на разглежданите показатели за Западнобеломорския район.
* Стойността на показателя брой на водоснабдителния персонал към единица обем инкасирана вода за речния басейн на р. Места е по-неблагоприятна от средногодишната стойност на показателя за ЗБРБУВ.
* Съпоставката на средногодишната стойност на показателя количество доставена вода (м3) на 1000 лв. приходи на ВиК дружествата от водоснабдяване за речния басейн на р. Струма със средната стойност на показателя за района за басейново управление на водите показва по-висока финансова ефективност на дружеството, опериращо в рамките на територията на РБ на р. Места.

### Социално и икономическо значение на заустването

*Индустрия, селско стопанство и услуги*

Въз основа на резултатите от направените изчисления, показани в *таблици от* *6.13. до 6.15.*, могат да се направят следните по-важни изводи:

* Отпадъчните води от индустрията в РБ на р. Места в периода 2008-2012 г. представляват под 2% от общото количество заустени отпадъчни води от сектора в ЗБРБУВ, поради което количеството им не е определящо за оценката на социалното и икономическо значение на заустването от индустрията в района за басейново управление.
* Подобно на ситуацията в ЗБРБУВ в рамките на анализирания период не се очертават ясни тенденции в развитието на стойностите на показателя количество заустена вода на 1000 лв. БДС произведена в селското стопанство в РБ на р. Места. Причината за големите колебания в стойностите на показателя на ниво речен басейн през отделните години на периода 2008-2012 г. се крие основно в силно променящите се годишни количества на заустени отпадъчни води в селското стопанство, при сравнително стабилни годишни стойности на произведената БДС в сектора.
* През анализирания период показателят количество заустена вода на 1000 лв. БДС произведена в сектора на услугите има по-неблагоприятни стойности за РБ на р. Места спрямо средните за ЗБРБУВ. За разлика от тенденцията на постоянен ръст на показателя на ниво район за басейново управление на водите, за РБ на р. Места не може да се очертае ясна тенденция в периода 2008-2012 г. След първоначалното подобряване в началото на периода на показателя количество заустена вода на 1000 лв. БДС произведена в сектора на услугите в речния басейн, следва рязко покачване на стойностите му, дължащо се на над 5 пъти увеличение на количеството на заустените води от услугите, при плавно покачване на произведената БДС в сектора.

*ВиК дружества*

* В речния басейн на р. Места средногодишно за периода 2010 – 2013 г. са заети над 21% от персонала, занимаващ се с отвеждане и пречистване на отпадъчни води, докато той отговаря за 12,9% от общото количество отведени и пречистени води в ЗБРБУВ. Тези характеристики на речния басейн определят и стойностите на показателите, анализирани по-долу:
  + Средногодишната стойност на показателя брой персонал зает в услугата отвеждане и пречистване на отпадъчни води на млн.м3 отведена и пречистена вода в речния басейн на р. Места е по-неблагоприятна от средната за ЗБРБУВ. Докато за района за периода 2010 – 2013 г. е регистрирано подобрение в стойността на анализирания показател, за РБ на р. Места се наблюдава макaр и слабо влошаване на индикатора.
  + Съпоставката на средногодишната стойност на показателя събрана в обществената канализация и пречистена отпадъчна вода към реализираните от ВиК дружествата приходи от отвеждане и пречистване на отпадъчни води за речния басейн на р. Места със средната за района показва по-висока финансова ефективност на дружеството, опериращо в рамките на речния басейн на р. Места. Тя е резултат от относително по-високия дял на приходите от услугите отвеждане и пречистване на отпадъчни води в приходите от тези услуги за ЗБРБУВ спрямо дела на количествата отведени и пречистени отпадъчни води в речния басейн в общите количества за Западнобеломорския район. Това е и речният басейн, за който е регистрирана най-благоприятната средногодишна стойност на показателя събрана в обществената канализация и пречистена отпадъчна вода към реализираните от ВиК дружествата приходи от отвеждане и пречистване на отпадъчни води.

### РБ на р. Доспат

### Социално и икономическо значение на водовземането

*Индустрия, селско стопанство и услуги*

Въз основа на резултатите от направените изчисления, показани в *таблици от 6.1. до 6.10.*, могат да се направят следните изводи:

* С дял от едва 2,6% от общия брой заети и под 1% от общото количество доставена вода в ЗБРБУВ речният басейн на р. Доспат се нарежда на последно място по социално и икономическо значение в Западнобеломорския район. Поради изключително малкия си обхват в сравнение с останалите речни басейни стойността на изследваните показатели за този речен басейн не оказва влияние върху стойността на показателите за Западнобеломорския район. В резултат на това за РБ на р. Доспат се наблюдават значителни различия спрямо района за басейново управление на водите.
* През целия период 2008-2012 г. съпоставката на показателя количество използвана вода към 1000 лв. произведена БДС в индустрията (със и без отчитане на водите за охлаждане) за района за басейново управление на водите и за речния басейн показва по-висока ефективност на използваните водни ресурси в РБ на р. Доспат. За разлика от увеличението на стойностите на показателя за ЗБРБУВ, т.е. влошаване на ефективността, за РБ на р. Доспат се наблюдава стабилно ниво на показателя. В речния басейн липсва индустрия, която да използва води за охлаждащи процеси.
* В рамките на РБ на р. Доспат секторът селско стопанство не използва вода, поради което показателите количество използвана вода към 1000 лв. произведена БДС и брой на персонала към количеството на използваните води за селското стопанство не са анализирани.
* В сектора на услугите показателят количество използвана вода към 1000 лв. произведена БДС показва по-добро ниво на ефективност на използването на водните ресурси в РБ на р. Доспат през целия период 2008-2012 г. в сравнение със средното за ЗБРБУВ. Подобно на Западнобеломорския район средногодишните стойности на показателя за периодите 2003-2007 г. и 2008-2012 г. на ниво речен басейн показват подобряване на показателя, т.е. по-ефективно използване на водните ресурси в сектор услуги, като подобрението в РБ на р. Доспат е с по-голям темп спрямо района за басейново управление на водите. Причината за това е намаленото количество на използваната вода в речния басейн за 2012 г. спрямо 2008 г. при почти непроменено ниво на произведената БДС от услугите в речния басейн през анализирания период.
* При сектор индустрия показателят брой на персонала към количеството на използваните води в РБ на р. Доспат се очертава с по-неблагоприятни стойности поради по-ниската водоемкост на промишлеността в този речен басейн. Средногодишните стойности на показателя за речния басейн през разглеждания период спрямо предходния 2003-2007 г. показват сериозно влошаване на показателя за РБ на р. Доспат.
* При сектор услуги стойностите на показателя брой на персонала към количеството на използваните води в РБ на р. Доспат в периода 2008-2013 г. са по-неблагоприятни спрямо средните за ЗБРБУВ. Въпреки това, средногодишната стойност на показателя за речния басейн бележи слабо подобрение спрямо предходния период 2003-2007 г., следвайки тенденцията на ниво район за басейново управление на водите.

*ВиК дружества*

Въз основа на данните от *таблица 6.11. и 6.12.* могат да се направят следните по-важни изводи за речния басейн на р. Доспат:

* Речният басейн на р. Доспат е третият по значение в Западнобеломорския район. В него средногодишно за периода са заети малко над 2% от водоснабдителния персонал на ВиК дружества, обслужващи населени места на територията на ЗБРБУВ като речният басейн отговаря за 1,6% от количеството фактурирана вода в рамките на района за басейново управление на водите.
* Поради изключително малкия обхват на РБ на р. Доспат в сравнение с останалите речни басейни, стойностите на показателите на този речен басейн не могат да оказват влияние върху стойността на индикаторите за Западнобеломорския район. В резултат на това за РБ на р. Доспат се наблюдават значителни различия спрямо района за басейново управление на водите.
* Стойността на показателя брой на водоснабдителния персонал към единица обем инкасирана вода за речния басейн на р. Доспат е значително по-висока от средногодишната стойност на показателя за ЗБРБУВ. Въпреки това на база тези данни не може да бъде направен обективен извод относно ефективността на дружествата, действащи на територията на речния басейн, тъй като избраната методология разпределя персонала на ВиК дружествата на база броя на населението в съответния РБ. Като резултат е възможно известно подценяване или надценяване на показателя в случаи, когато разглежданите речни басейни са малки по обхват и обслужваното население от речния басейн е малък дял от общото обслужвано население от съответното ВиК дружество.
* Средногодишната стойност на показателя количество доставена вода (м3) на 1000 лв. приходи на ВиК дружествата от водоснабдяване за периода 2010-2013 г. за речния басейн е по-благоприятна в сравнение със средната стойност на показателя за района за басейново управление на водите.

### Социално и икономическо значение на заустването

*Индустрия, селско стопанство и услуги*

* В рамките на РБ на р. Доспат не са отчетени количества заустени отпадъчни води за индустрията, селското стопанство и услугите, поради което се приема, че заустването от тези сектори не оказва влияние за социалното и икономическо им развитие.

*ВиК дружества*

Въз основа на резултатите от направените изчисления, показани в *таблици от* *6.13. до 6.15.*, могат да се направят следните по-важни изводи:

* Средногодишно за периода 2010-2013 г. в речния басейн на р. Доспат са заети 1,6% от персонала, занимаващ се с отвеждане и пречистване на отпадъчни води, на ВиК дружествата, обслужващи населени места на територията на ЗБРБУВ като речният басейн отговаря за едва 0,9% от количеството заустени и пречистени отпадъчни води в рамките на района за басейново управление на водите.
* В резултат от изключително ниския дял на показателите за РБ на р.Доспат в тези за ЗБРБУВ са възможни известни изкривявания в нивата на изследваните индикатори, което затруднява извеждането на обективни изводи относно ефективността на действащите на територията ВиК оператори. Съпоставката на стойността на анализираните показатели за РБ на р. Доспат със средните стойности за района показва следното:
  + Средногодишната стойност на показателя брой персонал зает в услугата отвеждане и пречистване на отпадъчни води на млн.м3 отведена и пречистена вода в речния басейн на р. Доспат е по-неблагоприятна от средната за ЗБРБУВ.
  + Средногодишната стойност на показателя събрана в обществената канализация и пречистена отпадъчна вода към реализираните от ВиК дружествата приходи от отвеждане и пречистване на отпадъчни води за речния басейн на р. Доспат е по-благоприятна от средната за района за басейново управление.

1. Данните за 2012 г. и 2013 г. са предварителни [↑](#footnote-ref-1)