# Обща информация за Западнобеломорски район за басейново управление на водите

Западнобеломорски район за басейново управление на водите (ЗБРБУВ) се намира в Югозападна България. Площта му е 11 965 кв.км., което представлява около 11 % от общата територия на страната. Административен център на района е град Благоевград. Районът обхваща водосборните области на основните реки Струма, Места и Доспат.

На изток ЗБРБУВ граничи с Източнобеломорски район, на север – с Дунавски район, на юг и запад границите съвпадат съответно с държавните граници на Република България с Република Гърция, Република Сърбия и Република Македония.

Реките Струма и Места са трансгранични и се вливат в Егейско море на територията на Република Гърция. Река Доспат е най-големият приток на река Места и се влива в нея на територията на Република Гърция.

Фигура 1. Граници на Западнобеломорски район за басейново управление на водите



Фигура 2. Речни басейни в състава на Западнобеломорски район за басейново управление на водите



Река Струма води началото си от южните склонове на планината Витоша на 2180 м надморска височина, на около 0,6 км южно от Черни връх. Реката тече на юг и напуска българската територия при с.Кулата. Дължината на реката от извора до границата е 290 км, което я поставя на пето място по дължина сред българските реки след Искър, Тунджа, Марица и Осъм.

Река Струма приема водите на около 42 притока от първи и втори порядък. По-големите от тях са: Конска, Драговищица, Соволянска Бистрица, Джерман, Рилска, Илийна, Благоевградска Бистрица, Санданска Бистрица, Струмешница и Пиринска Бистрица.

Река Места се образува от вливането на Бяла и Черна Места над гр. Якоруда. Водосборът на реката е разположен между Рила на север, Пирин на запад и Родопите на изток. Водосборната й площ до границата с Р. Гърция е 2 785 км2. Поречието на Места е най-високото в страната със средна надморска височина – 1318 м. Река Места има около 25 притока, които водят началото си от най-високите планини в България – Рила, Пирин и Западните Родопи.

Река Доспат извира под връх Розов връх (1643 м) от Велийшко-Виденишкия дял на Западните Родопи. Водосборната й площ е 635 kм2. Релефът на Доспатския водосбор е средно- до високопланински.

В Западнобеломорски район са разположени голям брой естествени езера, основно в алпийския пояс на планините Рила и Пирин. Голяма част от тях дават началото на реките в двете най-големи поречия, а други са безотточни. Езерното подхранване на реките има голямо значение за формиране на по-равномерен воден отток в тях особено в периода на лятното маловодие.

От рилските езера най-голямо е Смрадливото езеро от групата на Смрадливите езера с площ на водното огледало 212 дка, максимален воден обем 1720 м3 и максимална дълбочина 24 м, а от пиринските – Поповото езеро от групата на Поповските езера с площ на водното огледало 123,6 дка, максимален воден обем 1270 м3 и максимална дълбочина 29,50 м.

Административно-териториалните единици, попадащи в ЗБРУВ, са представени в следващата таблица.

Таблица 1. Административно-териториални единици, попадащи в ЗБРБУВ

|  |  |  |  |  |  |
| --- | --- | --- | --- | --- | --- |
| **РБУВ и РБ** | **Брой области, попадащи изцяло** | **Брой области, попадащи частично** | **Брой общини, попадащи изцяло** | **Брой общини, попадащи частично** | **Брой населени места** |
| ЗБРБУВ | 2 | 5 | 28 | 5 | 600 |
| РБ р. Струма | 0 | 5 | 19 | 4 | 497 |
| РБ р. Места | 0 | 1 | 8 | 0 | 92 |
| РБ р. Доспат | 0 | 2 | 1 | 1 | 11 |

Към 31.12.2012 г. в ЗБРБУВ живеят 594 347 души, което представлява 8,2% от общото население на страната. Районът е с най-малък дял в общото население на страната в сравнение с останалите райони за басейново управление на водите. Наблюдава се и ясна тенденция към намаляване на населението в района в периода 2008 – 2012 г.

Стойността на произведения в района БВП за 2012 г. е с най-ниско абсолютно изражение в сравнение с останалите райони за басейново управление на водите. През 2012 г. районът формира 5,1% от общия БВП за страната.

През 2012 г. районът формира 5,1% от общата БДС, произведена в страната. С най-висок дял в произведената в района БДС са секторите услуги и индустрия – съответно 52,2% и 37,7%. Същевременно ЗБРБУВ е с най-висок дял на селското стопанство в произведената БДС в сравнение с останалите три района за басейново управление на водите.

Таблица 2. Основни демографски и икономически показатели на ЗБРБУВ

|  |  |  |  |  |  |
| --- | --- | --- | --- | --- | --- |
| **Показатели** | **2008 г.** | **2009 г.** | **2010 г.** | **2011 г.** | **2012 г.** |
| Население на ЗБРБУВ (бр.) | 624 960 | 620 819 | 614 527 | 600 236 | 594 347 |
| БВП на ЗБРБУВ (хил.лв.) | 4 336 722 | 3 527 437 | 3 629 491 | 3 820 658 | 3 953 605 |
| БДС на ЗБРБУВ (хил.лв.) | 3 613 120 | 3 030 489 | 3 125 297 | 3 306 512 | 3 396 056 |

|  |  |
| --- | --- |
| **ЧАСТ 1** |  |
|  | **Актуализация на икономическата информация от първите ПУРБ за всеки район за басейново управление в страната. Оценка на икономическото и социално значение на водоползването** |

# Идентифициране на значимите водоползватели по икономически сектори, подсектори и отрасли в отделните райони за басейново управление

Целта на анализа е да отговори на следните въпроси:

* Кои са значимите водоползватели в Западнобеломорски район за басейново управление и съставните му речни басейни
* Има ли промени в значимите и особено значимите водоползватели спрямо предходния анализиран период 2003 – 2007 г. и ако да – какви са причините.

### Методологически бележки

Идентифицирането на значимите водоползватели по икономически сектори, подсектори и отрасли в района за басейново управление на водите и речните басейни се основава на методологическия подход, прилаган при проект „Актуализацията на икономическия анализ на водоползването“, изпълнен през 2009-2010 г. и представен по-долу.

Идентифицирането на значимите водоползватели в районите за басейново управление и речните басейни е изготвено по икономически сектори, под-сектори и отрасли, както следва:

* Селско, горско, рибно стопанство, вкл. напояване
* Индустрия: добивна промишленост, преработваща промишленост, производство и разпределение на електрическа, топлоенергия и газ и строителство. *На национално ниво и ниво райони за басейново управление на водите анализът на използването на вода от индустрията е изготвен по отрасли, докато на ниво речен басейн анализът е изготвен общо за сектора, поради липса на официална статистическа информация.*
* Услуги
* Домакинства
* Други характерни за дадения район за басейново управление/речен басейн (напр. повторно използване на непречистени води или пречистени отпадъчни води).

Анализът на значимите водоползватели е изготвен на база на официална статистическа информация от Националния статистически институт (НСИ) за използвана вода по категории водоснабдяване и основни икономически дейности за периодите 2003-2007 г.[[1]](#footnote-1) и 2008-2013 г. по райони за басейново управление на водите и речни басейни.

При анализа на значимите водоползватели е използван следният подход:

* Водоползването е разгледано в два разреза - с отчитане на водоползването за охлаждане и без него. Причината е, че количествата вода за охлаждане са изключително големи, което силно деформира структурата на водоползването по отрасли и подотрасли и не дава ясна представата за значимостта на отделните сектори.
* При анализа на сектор „Селско, горско и рибно стопанство“ е възприет подход, при който водните количества, използвани за напояване, да се отнасят за растениевъдство, а разликата между водните количества за селско стопанство и за растениевъдство да бъде отнесена за животновъдство.
* За определянето на значимите водоползватели са приложени два критерия:
  + Използване на повече от 10% от осредненото количество използвана вода в района за басейново управление на водите или съответния речен басейн спрямо общото количество вода, използвана в района за басейново управление или съответния речен басейн.
  + Използване на минимум 1% повече вода в района за басейново управление на водите или съответния речен басейн спрямо процента на използваната вода от същия водоползвател на национално равнище.

Тези два критерия дават възможност да се откроят както основните, така и характерните водоползватели за съответния район за басейново управление на водите или речен басейн. Покриването на един от критериите определя дадения водоползвател като значим, а съчетаването на двата критерия определя водоползвателя като особено значим на територията, за която се извършва анализа.

Изчисляването на стойностите на посочените показатели се извършва както за осреднените стойности на използваната вода за съответния район за басейново управление/речен басейн за периода 2008-2013 г., така и за осреднените стойности за използваната вода за периода 2003-2007 г. По този начин могат да се идентифицират настъпилите промени при значимите водопозватели за съответния район за басейново управление/речен басейн. Изводите относно това дали даден водоползвател е значим/особено значим са формулирани на базата на стойностите на водопотреблението без охлаждане.

Структурата на водопотребление за България, която ще се използва като еталон при определянето на особената значимост на даден водоползвател на ниво район за басейново управление/речен басейн е представена в следващата таблица.

Таблица 1-1. Количества и дялове на използвана вода от водоползватели за Р.България – без охлаждане

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Водоползватели** | **2008** | **2009** | **2010** | **2011** | **2012** | **2013** | **Средно за 2003-2007 г.** | **Средно за 2008-2013 г.** | **Дял средно за 2003-2007 г.** | **Дял средно за 2008-2013 г.** |
| **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **%** | **%** |
| Общо използвана вода | 1 242 473 | 1 229 468 | 1 214 253 | 1 290 384 | 1 177 757 | 1 202 237 | 1 077 886 | 1 226 095 | 100,00% | 100,00% |
| Селско стопанство | 290 931 | 326 266 | 308 879 | 348 399 | 295 803 | 296 150 | 188 929 | 311 067 | 17,53% | 25,37% |
| в т.ч.: |  |  |  |  |  |  |  |  |  |  |
| растениевъдство | 272 335 | 295 851 | 283 275 | 322 459 | 261 569 | 269 272 | 177 290 | 287 098 | 16,45% | 23,42% |
| животновъдство | 18 596 | 30 415 | 25 604 | 25 940 | 34 234 | 26 877 | 11 639 | 23 969 | 1,08% | 1,95% |
| Индустрия | 604 385 | 564 935 | 574 069 | 610 357 | 546 226 | 568 087 | 547 765 | 578 010 | 50,82% | 47,14% |
| в т.ч.: |  |  |  |  |  |  |  |  |  |  |
| добивна промишленост | 55 080 | 21 306 | 34 855 | 28 721 | 29 750 | 30 944 | 38 974 | 33 437 | 3,6% | 2,7% |
| преработваща промишленост | 160 461 | 128 534 | 121 175 | 119 034 | 121 765 | 103 392 | 166 696 | 125 727 | 15,5% | 10,3% |
| производство и разпр. на ел.енергия | 385 307 | 394 667 | 389 751 | 448 991 | 383 077 | 396 136 | 338 956 | 399 655 | 31,4% | 32,6% |
| строителство | 2 793 | 3 507 | 4 627 | 2 693 | 2 623 | 1 472 | 3 139 | 2 912 | 0,3% | 0,2% |
| Услуги | 76 372 | 68 608 | 68 296 | 67 155 | 66 594 | 82 011 | 74 633 | 71 506 | 6,92% | 5,83% |
| Домакинства | 271 372 | 271 045 | 264 354 | 266 326 | 271 010 | 260 726 | 266 901 | 267 472 | 24,76% | 21,81% |

Таблица 1-2. Количества и дялове на използвана вода от водоползватели за Р.България – само охлаждане

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Водоползватели** | **2008** | **2009** | **2010** | **2011** | **2012** | **2013** | **Средно за 2003-2007 г.** | **Средно за 2008-2013 г.** | **Дял средно за 2003-2007 г.** | **Дял средно за 2008-2013 г.** |
| **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **%** | **%** |
| Общо използвана вода | 3 925 545 | 3 681 156 | 3 607 023 | 3 887 391 | 3 381 665 | 3 275 078 | 4 287 076 | 3 626 310 | 100,00% | 100,00% |
| Селско стопанство | 27 | 23 | 24 | 26 | 26 | 0 | 57 | 25 | 0,00% | 0,00% |
| Индустрия | 3 925 225 | 3 680 440 | 3 606 327 | 3 886 438 | 3 380 700 | 3 272 709 | 4 286 848 | 3 625 307 | 99,99% | 99,97% |
| в т.ч.: |  |  |  |  |  |  |  |  |  |  |
| добивна промишленост | 4 | 0 | 0 | 5 | 87 | 90 | 74 | 37 | 0,0% | 0,0% |
| преработваща промишленост | 167 117 | 110 706 | 98 787 | 91 110 | 88 342 | 90 607 | 178 673 | 107 778 | 4,2% | 3,0% |
| производство и разпр. на ел.енергия | 3 757 823 | 3 569 620 | 3 507 426 | 3 795 322 | 3 283 955 | 3 181 923 | 4 108 074 | 3 516 012 | 95,8% | 97,0% |
| строителство | 17 | 114 | 114 | 0 | 0 | 0 | 27 | 82 | 0,0% | 0,0% |
| Услуги | 293 | 693 | 672 | 927 | 938 | 2 369 | 171 | 982 | 0,00% | 0,03% |
| Домакинства | 0 | 0 | 0 | 0 | 0 | 0 | 0 | 0 | 0,00% | 0,00% |

Въз основа на данните от таблиците могат да се направят следните по-важни изводи:

* Независимо от слабо намаляващия си дял в общото количество на използваната вода спрямо средното за периода 2003-2007 г., в национален мащаб индустрията остава секторът с най-високо потребление на вода. В рамките на индустрията най-голям потребител на вода е производството и разпределението на електроенергия.
* Средно за периода 2008-2013 г. делът на селското стопанство в общото количество на използваните води нараства спрямо средното за 2003-2007 г. като така този сектор изпреварва домакинствата и излиза на второ място по потребление на вода в национален мащаб.
* Делът на домакинствата в общото количество на използваната вода намалява спрямо средното за периода 2003-2007 г. като те се придвижват на трето място в общото подреждане.
* Делът на сектора на услугите в общото количество на използваната вода също намалява спрямо средното за периода 2003-2007 г. като те запазват последната си позиция в общото подреждане на секторите по водопотребление.
* Анализът на данните за използваната вода за охлаждане показва моносекторно потребление от индустрията и основно от отрасъл производство и разпределение на електрическа и топлинна енергия и на газообразни горива.

### Западнобеломорски район за басейново управление на водите

Идентифицирането на значимите водоползватели в ЗБРБУВ е извършено въз основа на данните за структурата на водопотреблението по сектори и отрасли, представени в следващите таблици.

Таблица 1-3. Количества и дялове на използвана вода от водоползватели за ЗБРБУВ – без охлаждане

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Водоползватели** | **2008** | **2009** | **2010** | **2011** | **2012** | **2013** | **Средно за 2003-2007 г.** | **Средно за 2008-2013 г.** | **Дял средно за 2003-2007 г.** | **Дял средно за 2008-2013 г.** |
| **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **%** | **%** |
| Общо използвана вода | 61 445 | 62 471 | 62 052 | 56 403 | 60 508 | 60 045 | 49 407 | 60 487 | 100,00% | 100,00% |
| Селско стопанство | 8 579 | 11 674 | 7 291 | 5 992 | 7 906 | 6 529 | 5 925 | 7 995 | 11,99% | 13,22% |
| в т.ч.: |  |  |  |  |  |  |  |  |  |  |
| растениевъдство | 4 916 | 3 799 | 2 126 | 1 639 | 1 762 | 1 560 | 4 129 | 2 848 | 8,36% | 4,71% |
| животновъдство | 3 664 | 7 875 | 5 165 | 4 353 | 6 144 | 4 969 | 1 796 | 5 147 | 3,63% | 8,51% |
| Индустрия | 22 281 | 21 128 | 22 073 | 19 486 | 22 024 | 23 473 | 15 166 | 21 744 | 30,70% | 35,95% |
| в т.ч.: |  |  |  |  |  |  |  |  |  |  |
| добивна промишленост | 7 407 | 1 512 | 7 526 | 2 089 | 1 875 | 1 642 | 2 287 | 3 675 | 4,6% | 6,1% |
| преработваща промишленост | 8 272 | 12 485 | 8 495 | 8 959 | 20 915 | 13 285 | 6 702 | 12 068 | 13,6% | 20,0% |
| производство и разпр. на ел.енергия | 6 257 | 6 557 | 5 820 | 8 296 | 6 717 | 6 525 | 6 091 | 6 695 | 12,3% | 11,1% |
| строителство | 256 | 484 | 205 | 131 | 160 | 194 | 87 | 238 | 0,2% | 0,4% |
| Услуги | 8 319 | 7 753 | 10 969 | 8 728 | 8 006 | 8 432 | 7 375 | 8 701 | 14,93% | 14,39% |
| Домакинства | 22 266 | 21 916 | 21 718 | 22 197 | 22 572 | 21 610 | 20 897 | 22 047 | 42,29% | 36,45% |

Таблица 1-4. Количества и дялове на използвана вода от водоползватели за ЗБРБУВ – само охлаждане

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Водоползватели** | **2008** | **2009** | **2010** | **2011** | **2012** | **2013** | **Средно за 2003-2007 г.** | **Средно за 2008-2013 г.** | **Дял средно за 2003-2007 г.** | **Дял средно за 2008-2013 г.** |
| **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **%** | **%** |
| Общо използвана вода | 13 811 | 9 459 | 9 182 | 13 547 | 17 701 | 17 679 | 18 739 | 13 563 | 100,00% | 100,00% |
| Селско стопанство | 0 | 0 | 0 | 0 | 0 | 0 | 0 | 0 | 0,00% | 0,00% |
| Индустрия | 13 755 | 9 446 | 9 127 | 13 539 | 17 692 | 17 670 | 18 728 | 13 538 | 99,94% | 99,82% |
| в т.ч.: |  |  |  |  |  |  |  |  |  |  |
| добивна промишленост | 0 | 0 | 0 | 0 | 0 | 0 | 0 | 0 | 0,0% | 0,0% |
| преработваща промишленост | 4 903 | 4 630 | 3 718 | 3 641 | 3 749 | 9 945 | 4 095 | 5 098 | 21,9% | 37,6% |
| производство и разпр. на ел.енергия | 8 852 | 4 816 | 5 409 | 9 898 | 6 271 | 7 725 | 14 633 | 7 162 | 78,1% | 52,8% |
| строителство | 0 | 0 | 0 | 0 | 0 | 0 | 0 | 0 | 0,0% | 0,0% |
| Услуги | 56 | 13 | 54 | 9 | 8 | 9 | 56 | 25 | 0,30% | 0,18% |
| Домакинства | 0 | 0 | 0 | 0 | 0 | 0 | 0 | 0 | 0,00% | 0,00% |

Таблица 1-5. Значими водоползватели за периодите 2003-2007 г. и 2008-2013 г.

| **Водоползватели** | **2003-2007 г.** | | | **2008-2013 г.** | | |
| --- | --- | --- | --- | --- | --- | --- |
| **Критерий I** | **Критерий II** | **Определение** | **Критерий I** | **Критерий II** | **Определение** |
| **Селско стопанство** | Да |  | Значим | Да |  | Значим |
| **Индустрия** | Да |  | Значим | Да |  | Значим |
| в т.ч.: |  |  |  |  |  |  |
| преработваща промишленост | Да |  | Значим | Да | Да | Особено значим |
| произв. и разпр. на ел.енергия | Да |  | Значим | Да |  | Значим |
| **Услуги** | Да | Да | Особено значим | Да | Да | Особено значим |
| **Домакинства** | Да | Да | Особено значим | Да | Да | Особено значим |

В съответствие с предложената методика, значими водоползватели за ЗБРБУВ в периода 2008-2013 г. са селското стопанство и индустрията (в т.ч. производство и разпределение на електроенергия). Особено значими водоползватели са услугите, домакинствата и преработващата промишленост. Промяна в статуса между двата анализирани периода се наблюдава при преработващата промишленост, която от значим се превръща в особено значим водоползвател. Причината за това е различния темп на изменение на количествата използваната вода в този сектор в ЗБРБУВ и в страната – в първия случай има увеличение с около 60% през 2013 г. спрямо 2008 г., а във втория – намаление с около 36% за същия период.

### РБ на р. Струма

Идентифицирането на значимите водоползватели в РБ на р. Струма е извършено въз основа на данните за структурата на водопотреблението по сектори и отрасли, представени в следващите таблици.

Таблица 1-6. Количества и дялове на използвана вода от водоползватели за РБ на р. Струма – без охлаждане

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Водоползватели** | **2008** | **2009** | **2010** | **2011** | **2012** | **2013** | **Средно за 2003-2007 г.** | **Средно за 2008-2013 г.** | **Дял средно за 2003-2007 г.** | **Дял средно за 2008-2013 г.** |
| **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **%** | **%** |
| Общо използвана вода | 51 890 | 53 387 | 51 896 | 48 146 | 51 442 | 50 873 | 40 701 | 51 272 | 100,00% | 100,00% |
| Селско стопанство | 6 889 | 9 720 | 4 296 | 5 718 | 7 131 | 5 879 | 4 195 | 6 606 | 10,31% | 12,88% |
| в т.ч.: |  |  |  |  |  |  |  |  |  |  |
| растениевъдство | 3 246 | 2 629 | 1 343 | 1 369 | 1 360 | 1 271 | 2 410 | 1 990 | 5,92% | 3,88% |
| животновъдство | 3 643 | 7 091 | 2 953 | 4 349 | 5 770 | 4 608 | 1 785 | 4 616 | 4,39% | 9,00% |
| Индустрия | 21 754 | 20 739 | 21 739 | 19 160 | 21 551 | 23 021 | 14 558 | 21 328 | 35,77% | 41,60% |
| Услуги | 6 144 | 5 813 | 8 964 | 5 802 | 5 081 | 5 141 | 5 789 | 6 172 | 14,22% | 12,04% |
| Домакинства | 17 189 | 17 115 | 16 985 | 17 466 | 17 679 | 16 834 | 16 226 | 17 211 | 39,87% | 33,57% |

Таблица 1-7. Количества и дялове на използвана вода от водоползватели за РБ на р. Струма – само охлаждане

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Водоползватели** | **2008** | **2009** | **2010** | **2011** | **2012** | **2013** | **Средно за 2003-2007 г.** | **Средно за 2008-2013 г.** | **Дял средно за 2003-2007 г.** | **Дял средно за 2008-2013 г.** |
| **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **%** | **%** |
| Общо използвана вода | 13 737 | 9 426 | 9 157 | 13 515 | 17 681 | 17 667 | 18 689 | 13 530 | 100,00% | 100,00% |
| Селско стопанство | 0 | 0 | 0 | 0 | 0 | 0 | 0 | 0 | 0,00% | 0,00% |
| Индустрия | 13 694 | 9 426 | 9 113 | 13 515 | 17 681 | 17 666 | 18 677 | 13 516 | 99,94% | 99,89% |
| Услуги | 43 | 0 | 44 | 0 | 0 | 1 | 56 | 29 | 0,30% | 0,22% |
| Домакинства | 0 | 0 | 0 | 0 | 0 | 0 | 0 | 0 | 0,00% | 0,00% |

Таблица 1-8. Значими водоползватели за периодите 2003-2007 г. и 2008-2013 г.

| **Водоползватели** | **2003-2007 г.** | | | **2008-2013 г.** | | |
| --- | --- | --- | --- | --- | --- | --- |
| **Критерий I** | **Критерий II** | **Определение** | **Критерий I** | **Критерий II** | **Определение** |
| Селско стопанство | Да |  | Значим | Да |  | Значим |
| в т.ч.: |  |  |  |  |  |  |
| растениевъдство |  |  |  |  |  |  |
| животновъдство |  |  |  |  |  |  |
| Индустрия | Да |  | Значим | Да |  | Значим |
| Услуги | Да | Да | Особено значим | Да | Да | Особено значим |
| Домакинства | Да | Да | Особено значим | Да | Да | Особено значим |

В съответствие с предложената методика, значими водоползватели за РБ на р. Струма в периода 2008-2012 г. са селското стопанство и индустрията, а услугите и домакинствата са и особено значими водоползватели. Няма промени в статута на секторите през 2008-2013 спрямо периода 2003-2007 г.

### РБ на р. Места

Идентифицирането на значимите водоползватели в РБ на р. Места е извършено въз основа на данните за структурата на водопотреблението по сектори и отрасли, представени в следващите таблици.

Таблица 1-9. Количества и дялове на използвана вода от водоползватели за РБ на р. Места – без охлаждане

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Водоползватели** | **2008** | **2009** | **2010** | **2011** | **2012** | **2013** | **Средно за 2003-2007 г.** | **Средно за 2008-2013 г.** | **Дял средно за 2003-2007 г.** | **Дял средно за 2008-2013 г.** |
| **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **%** | **%** |
| Общо използвана вода | 8 976 | 8 574 | 9 660 | 7 760 | 8 551 | 8 667 | 8 262 | 8 698 | 100,00% | 100,00% |
| Селско стопанство | 1 690 | 1 954 | 2 996 | 274 | 775 | 650 | 1 730 | 1 390 | 20,94% | 15,98% |
| в т.ч.: |  |  |  |  |  |  |  |  |  |  |
| растениевъдство | 1 670 | 1 170 | 783 | 270 | 402 | 289 | 1 719 | 859 | 20,81% | 9,88% |
| животновъдство | 20 | 783 | 2 213 | 4 | 373 | 362 | 11 | 531 | 0,13% | 6,10% |
| Индустрия | 486 | 378 | 326 | 316 | 462 | 439 | 578 | 401 | 7,00% | 4,61% |
| Услуги | 2 189 | 1 879 | 2 038 | 2 863 | 2 861 | 3 235 | 1 618 | 2 511 | 19,59% | 28,87% |
| Домакинства | 4 637 | 4 389 | 4 321 | 4 325 | 4 469 | 4 359 | 4 335 | 4 417 | 52,48% | 50,78% |

Таблица 1-10. Количества и дялове на използвана вода от водоползватели за РБ на р. Места – само охлаждане

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Водоползватели** | **2008** | **2009** | **2010** | **2011** | **2012** | **2013** | **Средно за 2003-2007 г.** | **Средно за 2008-2013 г.** | **Дял средно за 2003-2007 г.** | **Дял средно за 2008-2013 г.** |
| **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **%** | **%** |
| Общо използвана вода | 74 | 33 | 25 | 33 | 20 | 12 | 50 | 33 | 100,00% | 100,00% |
| Селско стопанство | 0 | 0 | 0 | 0 | 0 | 0 | 0 | 0 | 0,00% | 0,00% |
| Индустрия | 61 | 20 | 14 | 24 | 11 | 4 | 50 | 23 | 100,00% | 68,77% |
| Услуги | 13 | 13 | 10 | 9 | 8 | 8 | 0 | 10 | 0,00% | 31,23% |
| Домакинства | 0 | 0 | 0 | 0 | 0 | 0 | 0 | 0 | 0,00% | 0,00% |

Таблица 1-11. Значими водоползватели за периодите 2003-2007 г. и 2008-2013 г.

| **Водоползватели** | **2003-2007 г.** | | | **2008-2013 г.** | | |
| --- | --- | --- | --- | --- | --- | --- |
| **Критерий I** | **Критерий II** | **Определение** | **Критерий I** | **Критерий II** | **Определение** |
| Селско стопанство | Да |  | Значим | Да |  | Значим |
| в т.ч.: |  |  |  |  |  |  |
| растениевъдство | Да | Да | Особено значим |  |  |  |
| животновъдство |  |  |  |  |  |  |
| Индустрия |  |  |  |  |  |  |
| Услуги | Да | Да | Особено значим | Да | Да | Особено значим |
| Домакинства | Да | Да | Особено значим | Да | Да | Особено значим |

В съответствие с предложената методика, значим водоползвател за РБ на р. Места в периода 2008-2012 г. е селското стопанство. Особено значими водоползватели са услугите и домакинствата. Промени в статута на водоползвателите в сравнение с периода 2003-2007 г. се наблюдава при растениевъдството, което губи статута си на особено значим водоползвател. Това се дължи на спада в средногодишните количества на използвана вода за напояване вода в ЗБРБУВ в периода 2008-2012 г. спрямо 2003-2007 г. при ръст на национално равнище.

### РБ на р. Доспат

Идентифицирането на значимите водоползватели в РБ на р. Доспат е извършено въз основа на данните за структурата на водопотреблението по сектори и отрасли, представени в следващата таблица

Таблица 1-12. Количества и дялове на използвана вода от водоползватели за РБ на р. Доспат

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Водоползватели** | **2008** | **2009** | **2010** | **2011** | **2012** | **2013** | **Средно за 2003-2007 г.** | **Средно за 2008-2013 г.** | **Дял средно за 2003-2007 г.** | **Дял средно за 2008-2013 г.** |
| **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **хил.м3/г** | **%** | **%** |
| Общо използвана вода | 579 | 510 | 496 | 497 | 516 | 504 | 445 | 517 | 100,00% | 100,00% |
| Селско стопанство | 0 | 0 | 0 | 0 | 0 | 0 | 0 | 0 | 0,00% | 0,00% |
| в т.ч.: |  |  |  |  |  |  |  |  |  |  |
| растениевъдство | 0 | 0 | 0 | 0 | 0 | 0 | 0 | 0 | 0,00% | 0,00% |
| животновъдство | 0 | 0 | 0 | 0 | 0 | 0 | 0 | 0 | 0,00% | 0,00% |
| Индустрия | 41 | 11 | 8 | 10 | 11 | 13 | 30 | 16 | 6,85% | 3,03% |
| строителство | 0 | 0 | 0 | 0 | 0 | 0 | 0 | 0 | 0,0% | 0,0% |
| Услуги | 98 | 87 | 76 | 80 | 81 | 74 | 79 | 83 | 17,67% | 15,99% |
| Домакинства | 440 | 412 | 412 | 407 | 424 | 417 | 336 | 419 | 75,48% | 80,98% |

*Забележка: в РБ на р. Доспат не се използват води за охлаждане*

Таблица 1-13. Значими водоползватели за периодите 2003-2007 г. и 2008-2012 г.

| **Водоползватели** | **2003-2007 г.** | | | **2008-2012 г.** | | |
| --- | --- | --- | --- | --- | --- | --- |
| **Критерий I** | **Критерий II** | **Определение** | **Критерий I** | **Критерий II** | **Определение** |
| Селско стопанство |  |  |  |  |  |  |
| в т.ч.: |  |  |  |  |  |  |
| растениевъдство |  |  |  |  |  |  |
| животновъдство |  |  |  |  |  |  |
| Индустрия |  |  |  |  |  |  |
| Услуги | Да | Да | Особено значим | Да | Да | Особено значим |
| Домакинства | Да | Да | Особено значим | Да | Да | Особено значим |

Особено значими водоползватели за РБ на р. Доспат и в двата периода на анализ – 2003-2007 г. и 2008-2013 г., са услугите и домакинствата.

1. За периода 2003-2007 г. се използват данни на НСИ, които са преизчислени съгласно променените граници на районите за басейново управление на водите. [↑](#footnote-ref-1)